CELEX: 32017R0788
Language: hr
Date: 2017-05-08 00:00:00
Title: Provedbena uredba Komisije (EU) 2017/788 оd 8. svibnja 2017. o izmjeni Provedbene uredbe (EU) br. 1243/2014 o utvrđivanju pravila u skladu s Uredbom (EU) br. 508/2014 Europskog parlamenta i Vijeća o Europskom fondu za pomorstvo i ribarstvo o informacijama koje trebaju slati države članice te potrebama za podacima i sinergijama među potencijalnim izvorima podataka

9.5.2017   
               
               
                  HR
               
               
                  Službeni list Europske unije
               
               
                  L 119/7
               
            PROVEDBENA UREDBA KOMISIJE (EU) 2017/788
      оd 8. svibnja 2017.
      o izmjeni Provedbene uredbe (EU) br. 1243/2014 o utvrđivanju pravila u skladu s Uredbom (EU) br. 508/2014 Europskog parlamenta i Vijeća o Europskom fondu za pomorstvo i ribarstvo o informacijama koje trebaju slati države članice te potrebama za podacima i sinergijama među potencijalnim izvorima podataka
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 508/2014 Europskog parlamenta i Vijeća od 15. svibnja 2014. o Europskom fondu za pomorstvo i ribarstvo i stavljanju izvan snage uredbi Vijeća (EZ) br. 2328/2003, (EZ) br. 861/2006, (EZ) br. 1198/2006 i (EZ) br. 791/2007 te Uredbe (EU) br. 1255/2011 Europskog parlamenta i Vijeća (1), a posebno njezin članak 107. stavak 3.,
      budući da:
      
                  (1)
               
               
                  Provedbenom uredbom Komisije (EU) br. 1243/2014 (2) utvrđuju se podaci koje države članice trebaju evidentirati i dostaviti Komisiji kako bi se omogućilo praćenje i evaluacija operacija koje se podupiru u okviru podijeljenog upravljanja Europskog fonda za pomorstvo i ribarstvo (EFPR).
               
            
                  (2)
               
               
                  U skladu s člankom 3. Provedbene Uredbe (EU) br. 1243/2014, ti se podaci moraju ažurirati u trenutku odobrenja i završetka svake operacije. Za razliku od toga, države članice svake godine šalju izvješće o napretku u provedbi operativnog programa, koje se zahtijeva člankom 50. Uredbe (EU) br. 1303/2013 Europskog parlamenta i Vijeća (3) do kraja prethodne godine s podacima koji se ažuriraju svake godine. Uz to postoje i razlike u podacima tih dvaju izvješća kojima se državama članicama uzrokuje nepotrebno administrativno opterećenje pri pripremi tih izvješća.
               
            
                  (3)
               
               
                  Kako bi se povećala dosljednost između različitih izvješća i time pojednostavnilo ispunjavanje obveza izvješćivanja, podaci koji se zahtijevaju Provedbenom uredbom (EU) br. 1243/2014 trebali bi se također ažurirati svake godine i trebali bi se odnositi na isti skup operacija i podataka obuhvaćenih izvješćem o provedbi iz članka 50. Uredbe (EU) br. 1303/2013.
               
            
                  (4)
               
               
                  U Provedbenoj uredbi (EU) br. 1243/2014 utvrđuju se informacije koje države članice trebaju dostaviti. Provedbenom uredbom Komisije (EU) br. 1242/2014 (4) utvrđuju se pravila o prezentaciji relevantnih kumulativnih podataka o operacijama. Kako bi se razjasnilo da se te uredbe odnose na iste obveze izvješćivanja država članica, trebalo bi uspostaviti jasnu vezu između tih dviju uredaba i obveza izvješćivanja koje se njima propisuju.
               
            
                  (5)
               
               
                  Provedbenu uredbu (EU) br. 1243/2014 trebalo bi stoga na odgovarajući način izmijeniti.
               
            
                  (6)
               
               
                  Mjere predviđene u ovoj Uredbi u skladu su s mišljenjem Odbora za Europski fond za pomorstvo i ribarstvo,
               
            DONIJELA JE OVU UREDBU:
      Članak 1.
      Provedbena uredba (EU) br. 1243/2014 mijenja se kako slijedi:
      
                  1.
               
               
                  u članku 2. stavak 2. zamjenjuje se sljedećim:
                  „2.   Popis podataka evidentira se i dostavlja Komisiji do 31. ožujka svake godine u skladu s predlošcima iz priloga Provedbenoj uredbi Komisije (EU) br. 1242/2014 (*1) za svaku operaciju odabranu za financiranje u okviru operativnog programa koji se financira iz EFPR-a.
                  
                     (*1)  Provedbena uredba Komisije (EU) br. 1242/2014 оd 20. studenoga 2014. o utvrđivanju pravila o prezentaciji relevantnih kumulativnih podataka o operacijama u skladu s Uredbom (EU) br. 508/2014 o Europskom fondu za pomorstvo i ribarstvo (SL L 334, 21.11.2014., str. 11.).”;"
						
               
            
                  2.
               
               
                  Članak 3. briše se;
               
            
                  3.
               
               
                  tablica iz dijela A Priloga I. zamjenjuje se tablicom iz Priloga I. ovoj Uredbi;
               
            
                  4.
               
               
                  tablica iz dijela B Priloga I. zamjenjuje se tablicom iz Priloga II. ovoj Uredbi;
               
            
                  5.
               
               
                  tablica iz dijela C Priloga I. zamjenjuje se tablicom iz Priloga III. ovoj Uredbi;
               
            
                  6.
               
               
                  tablica iz dijela D Priloga I. zamjenjuje se tablicom iz Priloga IV. ovoj Uredbi.
               
            Članak 2.
      Ova Uredba stupa na snagu trećeg dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 8. svibnja 2017.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 149, 20.5.2014., str. 1.
      
      
         (2)  Provedbena uredba Komisije (EU) br. 1243/2014 оd 20. studenoga 2014. o utvrđivanju pravila u skladu s Uredbom (EU) br. 508/2014 Europskog parlamenta i Vijeća o Europskom fondu za pomorstvo i ribarstvo o informacijama koje trebaju slati države članice te potrebama za podacima i sinergijama među potencijalnim izvorima podataka (SL L 334, 21.11.2014., str. 39.).
      
         (3)  Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (SL L 347, 20.12.2013., str. 320.).
      
         (4)  Provedbena uredba Komisije (EU) br. 1242/2014 оd 20. studenoga 2014. o utvrđivanju pravila o prezentaciji relevantnih kumulativnih podataka o operacijama u skladu s Uredbom (EU) br. 508/2014 o Europskom fondu za pomorstvo i ribarstvo (SL L 334, 21.11.2014., str. 11.).
      
         PRILOG I.
         
            „DIO A
         
         
            Administrativne informacije
         
         
                     Polje
                  
                  
                     Sadržaj polja
                  
                  
                     Opis
                  
                  
                     Potrebe za podacima i sinergijama
                  
               
                     1
                  
                  
                     CCI
                  
                  
                     Uobičajeni kod za identifikaciju (CCI) operativnog programa
                  
                  
                     Podatkovno polje 19. Priloga III. Delegiranoj uredbi Komisije (EU) br. 480/2014 (1)
                     
                  
               
                     2
                  
                  
                     Jedinstveni identifikacijski kod operacije (ID)
                  
                  
                     Potreban za sve operacije koje se financiraju iz Fonda
                  
                  
                     Podatkovno polje 5. Priloga III. Delegiranoj uredbi (EU) br. 480/2014
                  
               
                     3
                  
                  
                     Naziv operacije
                  
                  
                     Ako je raspoloživ i ako je polje 2. brojčana vrijednost
                  
                  
                     Podatkovno polje 5. Priloga III. Delegiranoj uredbi (EU) br. 480/2014
                  
               
                     4
                  
                  
                     Broj pod kojim je plovilo upisano u registar ribolovne flote Zajednice (CFR (2))
                  
                  
                     Prema potrebi
                  
                  
                     Odnosi se na EFPR
                  
               
                     5
                  
                  
                     Oznaka NUTS (3)
                     
                  
                  
                     Navesti najrelevantniju razinu NUTS-a (standard = razina III.)
                  
                  
                     Odnosi se na EFPR
                  
               
                     6
                  
                  
                     Korisnik
                  
                  
                     Ime korisnika (samo pravni subjekti i fizičke osobe u skladu s nacionalnim pravom)
                  
                  
                     Podatkovno polje 1. Priloga III. Delegiranoj uredbi (EU) br. 480/2014
                  
               
                     7
                  
                  
                     Spol korisnika
                  
                  
                     Prema potrebi (moguće vrijednosti: 1: muški, 2: ženski, 3: drugo)
                  
                  
                     Odnosi se na EFPR
                  
               
                     8
                  
                  
                     Veličina poduzeća
                  
                  
                     Prema potrebi (4) (moguće vrijednosti: 1: mikro, 2: malo, 3: srednje, 4: veliko)
                  
                  
                     Odnosi se na EFPR
                  
               
                     9
                  
                  
                     Napredovanje operacije
                  
                  
                     1 znamenka:
                     oznaka 0= operacija za koju je donesena odluka o dodjeli potpore, ali za koju korisnik nije prijavio rashode upravljačkom tijelu
                     oznaka 1= operacija prekinuta nakon djelomične provedbe (za koju je korisnik prijavio određene rashode upravljačkom tijelu)
                     oznaka 2= od operacije se odustalo nakon djelomične provedbe (za koju je korisnik prijavio određene rashode upravljačkom tijelu)
                     oznaka 3= operacija završena (za koju su korisniku plaćeni svi rashodi)
                     oznaka 4= provedba operacije u tijeku (za koju je korisnik prijavio određene rashode upravljačkom tijelu)
                     oznaka 5= operacija u cijelosti provedena (ali za koju nisu nužno pokriveni svi troškovi korisnika)
                  
                  
                     Odnosi se na EFPR
                  
               
            (1)  Delegirana uredba Komisije (EU) br. 480/2014 оd 3. ožujka 2014. o dopuni Uredbe (EU) br. 1303/2013 Europskog parlamenta i Vijeća o utvrđivanju zajedničkih odredbi Europskog fonda za regionalni razvoj, Europskog socijalnog fonda, Kohezijskog fonda, Europskog poljoprivrednog fonda za ruralni razvoj i Europskog fonda za pomorstvo i ribarstvo te o utvrđivanju općih odredbi Europskog fonda za regionalni razvoj, Europskog socijalnog fonda, Kohezijskog fonda i Europskog fonda za pomorstvo i ribarstvo (SL L 138, 13.5.2014., str. 5.).
         
            (2)  Prilog I. Uredbi Komisije (EZ) br. 26/2004 od 30. prosinca 2003. o registru ribarske flote Zajednice (SL L 5, 9.1.2004., str. 25.).
         
            (3)  Uredba (EZ) br. 1059/2003 Europskog parlamenta i Vijeća od 26. svibnja 2003. o uspostavi zajedničkog razvrstavanja prostornih jedinica za statistiku (NUTS) (SL L 154, 21.6.2003., str. 1.).
         
            (4)  U skladu s člankom 2. stavkom 28. Uredbe (EU) br. 1303/2013 od 17. prosinca 2013. (SL L 347, 20.12.2013., str. 320.) za mala i srednja poduzeća.”
      
      
         PRILOG II.
         
            „DIO B
         
         
            Predviđeni rashodi (u valuti koja se primjenjuje na operaciju)
         
         
                     Polje
                  
                  
                     Sadržaj polja
                  
                  
                     Opis
                  
                  
                     Potrebe za podacima i sinergijama
                  
               
                     10
                  
                  
                     Ukupni prihvatljivi troškovi
                  
                  
                     Iznos ukupnih prihvatljivih troškova operacije odobren dokumentom kojim se utvrđuju uvjeti za potporu
                  
                  
                     Podatkovno polje 41. Priloga III. Delegiranoj uredbi (EU) br. 480/2014
                  
               
                     11
                  
                  
                     Ukupni prihvatljivi javni troškovi
                  
                  
                     Iznos ukupnih prihvatljivih troškova koji predstavljaju javne rashode, u skladu s člankom 2. stavkom 15. Uredbe (EU) 1303/2013
                  
                  
                     Podatkovno polje 42. Priloga III. Delegiranoj uredbi (EU) br. 480/2014
                  
               
                     12
                  
                  
                     Potpora iz EFPR-a
                  
                  
                     Iznos potpore iz EFPR-a kako je određen u dokumentu kojim se utvrđuju uvjeti za potporu
                  
                  
                     Odnosi se na EFPR
                  
               
                     13
                  
                  
                     Datum odobrenja
                  
                  
                     Datum dokumenta kojim se utvrđuju uvjeti za potporu
                  
                  
                     Podatkovno polje 12. Priloga III. Delegiranoj uredbi (EU) br. 480/2014”
                  
               
      
         PRILOG III.
         
            „DIO C
         
         
            Financijska provedba operacije (u EUR)
         
         
                     Polje
                  
                  
                     Sadržaj polja
                  
                  
                     Opis
                  
                  
                     Potrebe za podacima i sinergijama
                  
               
                     14
                  
                  
                     Ukupni prihvatljivi rashodi
                  
                  
                     Ukupni prihvatljivi rashodi koje je korisnik prijavio upravljačkom tijelu u zahtjevu za plaćanje (ili više njih)
                  
                  
                     Podatkovno polje 46. Priloga III. Delegiranoj uredbi (EU) br. 480/2014
                  
               
                     15
                  
                  
                     Ukupni prihvatljivi javni rashodi
                  
                  
                     Javni rashod kako je definiran u članku 2. stavku 15. Uredbe (EU) br. 1303/2013 koji odgovara prihvatljivom rashodu koji je korisnik prijavio upravljačkom tijelu u zahtjevu za plaćanje (ili više njih)
                  
                  
                     Podatkovno polje 47. Priloga III. Delegiranoj uredbi (EU) br. 480/2014
                  
               
                     16
                  
                  
                     Prihvatljivi rashodi EPFR-a
                  
                  
                     Rashodi EPFR-a koji odgovaraju prihvatljivim rashodima koje je korisnik prijavio upravljačkom tijelu u zahtjevu za plaćanje (ili više njih)
                  
                  
                     Odnosi se na EFPR
                  
               
                     17
                  
                  
                     Datum konačnog plaćanja korisniku
                  
                  
                      
                  
                  
                     Podatkovno polje 45. Priloga III. Delegiranoj uredbi (EU) br. 480/2014 (samo datum konačnog plaćanja korisniku)”
                  
               
      
         PRILOG IV.
         
            „DIO D
         
         
            Podaci o provedbi operacije
         
         
                     Polje
                  
                  
                     Sadržaj polja
                  
                  
                     Napomena
                  
                  
                     Potrebe za podacima i sinergijama
                  
               
                     18
                  
                  
                     Predmetna mjera
                  
                  
                     Oznaka mjere (vidjeti Prilog II.)
                  
                  
                     Odnosi se na EFPR
                  
               
                     19
                  
                  
                     Pokazatelj ostvarenja
                  
                  
                     Brojčana vrijednost
                  
                  
                     Odnosi se na EFPR
                  
               
                     20
                  
                  
                     Podaci o provedbi operacije
                  
                  
                     Vidjeti Prilog II.
                  
                  
                     Odnosi se na EFPR
                  
               
                     21
                  
                  
                     Vrijednost podataka o provedbi
                  
                  
                     Brojčana vrijednost
                  
                  
                     Odnosi se na EFPR
                     (ažurira se samo dvaput, kada je polje 9. jednako oznaci 0 i oznaci 5)”